Emme aloittaneet kansalaisaloitteessamme purkamaan kaikkia mahdollisia tapauksia, vaan pidämme asian yksinkertaistettuna, eli parisuhteessa asuinkustannukset jaetaan puoliksi. Varsinkin uusioperheissä on erilaisia tilanteita, joihin ei kaavamaiset ratkaisut suoraan päde ja tällöin sovinnollekin on jätettävä tilaa. Tunnistettuja reunatapauksia voisi olla esim. puolisolla oma asunto, joten ei hän automaattisesti puolita asuinkustannuksia. Samoin on tilanteita missä lapsi ei muuta, vaan vanhemmat vaihtavat asuntoa ja on tilanteita missä uusioperheellä on kaksi kotia kahdella eri paikkakunnalla ja heidän lapsiansa ei ole perheytetty. Lisäksi etävanhemman luona voi asua uuden puolison lapsia, joista ei perhe saa elatusmaksuja (vuoroviikkoasuvat). Virallisesti lapsen luona asuva bonusisä ei ole huoltaja, mutta käytännössä on, kun esimerkiksi päivähoitomaksut määräytyvät perhekunnan tulojen mukaan ja tämä sekoittaa laskelmissa tuloja ja menoja.